M พิษโควิดฉุดรายได้หด! กดงบ Q3 พลิกขาดทุน ลุ้น Q4 ฟื้นเด่นรับเปิดเมือง
M พิษโควิดฉุดรายได้หด! กดงบไตรมาส 3 พลิกขาดทุน ลุ้นไตรมาส 4 ฟื้นเด่น รับคลายล็อกดาวน์-เปิดเมือง
M พิษโควิดฉุดรายได้หด! กดงบไตรมาส 3 พลิกขาดทุน ลุ้นไตรมาส 4 ฟื้นเด่น รับคลายล็อกดาวน์-เปิดเมือง
11 พ.ย. 2564

บริษัท เอ็มเค เรสโตรองต์ กรุ๊ป จำกัด (มหาชน)  หรือ M รายงานผลการดำเนินงานไตรมาส 3 ปี 2564 สิ้นสุดวันที่ 30 กันยายน 2564

ในไตรมาส 3 ปี 2564 บริษัทฯ และบริษัทย่อย มีรายได้จากการขายและบริการเท่ากับ 1,973 ล้านบาท ลดลง 1,825 ล้านบาท หรือลดลงร้อยละ 48.1 เมื่อเทียบกับช่วงเดียวกันของปีก่อนหน้า สาเหตุหลักเนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19) ทวีความรุนแรงมาก ขึ้นและมีการแพร่กระจายไปในหลายพื้นที่ ส่งผลให้ภาครัฐได้มีมาตรการต่างๆ ออกมาเพื่อควบคุมการแพร่ระบาดของเชื้อไวรัส
โดยมาตรการที่ส่งผลกระทบต่อธุรกิจร้านอาหาร ได้แก่ การสั่งปิดร้านอาหาร การสั่งปิดการให้บริการแบบทานที่ร้าน โดยสามารถให้บริการเฉพาะการซื้อกลับบ้านและจัดส่ง เท่านั้น การจำกัดจำนวนที่นั่งในร้าน การจำกัดเวลาของการเปิดดำเนินการ เป็นต้น โดยมาตรการต่างๆ เหล่านี้ได้ส่งผลกระทบต่อรายได้จากการขายและ บริการของบริษัทฯ เป็นอย่างมาก
บล.ฟินันเซีย ไซรัส ระบุในบทวิเคราะห์(19ต.ค.64) ว่า M คาดกำไรไตรมาส 3/2564 จะขาดทุนมากขึ้นเป็น 249 ล้านบาท จาก 99  ล้านบาท ในไตรมาส 2/2564 และพลิกจากที่มีกำไร 465 ล้านบาท ในไตรมาส 3/2563 (แย่กว่าที่เคยมองว่าจะขาดทุนราว 130 ล้านบาท) จากผลกระทบของมาตรการล็อกดาวน์ ทำให้บริษัทต้องปิดให้บริการทานในร้าน และมีบางช่วงห้าม Delivery และ Takeaway กระทบถึง 80% ของสาขาทั้งหมด จึงคาด SSSG ไตรมาส 3/2564 ร้าน MK,Yayoi,LSC จะติดลบราว -48%,40% และ-55% เทียบช่วงเดียวกันของปีก่อน ตามลำดับ
โดยคาดรายได้รวมไตรมาสนี้จะชะลอตัวลดลง 16.7% เทียบไตรมาสก่อนหน้า,ลดลง 45% เทียบช่วงเดียวกันของปีก่อน ถือว่าแย่กว่า ล็อกดาวน์ครั้งแรกในไตรมาส 2/2563 แม้จะได้ส่วนลดค่าเช่า และมีค่าใช้จ่ายพนักงานลดลง จากจำนวนพนักงานที่ลด 20% เทียบช่วงเดียวกันของปีก่อน (ลาออกแล้วไม่ได้รับเพิ่ม) แต่ด้วยรายได้ที่ถูกกระทบหนัก และ Fixed Cost สูง ทำให้ผลการดำเนินงานอ่อนลงค่อนข้างมาก
อย่างไรก็ตามหากไตรมาส 3/2564 เป็นไปตามคาดบริษัทมีจะมีผลขาดทุน 9 เดือนแรกปี 2564 ราว 261 ล้านบาท (พลิกจากที่กำไร 558 ล้านบาท ใน 9 เดือนปี 2563) เดิมที่เคยมองว่าไตรมาส 4/254 จะพลิกมีกำไรราว 130-150 ล้านบาท แต่สถานการณ์ปัจจุบันฟื้นตัวได้ดีกว่าคาด หลังผ่อนคลายล็อกดาวน์ กลับมาเปิดร้านได้ครบทุกสาขาอีกครั้ง นั่งทานในร้านได้ และขยายเวลาปิดร้านออกไปเป็น 4 ทุ่ม เท่ากับช่วงเวลาปกติแล้ว มีโอกาสที่จะเห็นกำไรไตรมาส 4/2564 พื้นสู่ระดับ 350-400 ล้านบาท ได้อีกครั้ง